ਸ਼ਸ਼ਧਰ ਅਚਾਰੀਆ
ਸ਼ਸ਼ਧਰ ਆਚਾਰੀਆ (ਜਨਮ 1961) ਸਰਾਇਕੇਲਾ, ਝਾਰਖੰਡ, ਭਾਰਤ ਤੋਂ ਇੱਕ ਛਾਊ ਨਾਚ ਪੇਸ਼ਕਾਰੀ ਹੈ। 2020 ਵਿੱਚ, ਉਸ ਨੂੰ ਕਲਾ ਦੇ ਖੇਤਰ ਵਿੱਚ ਯੋਗਦਾਨ ਲਈ ਭਾਰਤ ਸਰਕਾਰ ਤੋਂ ਪਦਮ ਸ਼੍ਰੀ ਸਨਮਾਨ ਮਿਲਿਆ।

ਜੀਵਨ 
ਆਚਾਰੀਆ ਆਪਣੇ ਪਰਿਵਾਰ ਵਿੱਚੋਂ ਪੰਜਵੀਂ ਪੀੜ੍ਹੀ ਦਾ ਡਾਂਸਰ ਹੈ। ਉਸ ਨੇ ਛਾਊ ਨੂੰ ਆਪਣੇ ਪਿਤਾ ਲਿੰਗਰਾਜ ਆਚਾਰੀਆ ਤੋਂ ਅਤੇ ਫਿਰ ਨਟਸ਼ੇਖਰ ਬਾਣਾ ਬਿਹਾਰੀ ਪਟਨਾਇਕ, ਵਿਕਰਮ ਕਰਮਾਕਰ, ਕੇਦਾਰਨਾਥ ਸਾਹੂ ਅਤੇ ਸੁਧੇਂਦਰਨਾਥ ਸਿੰਘਦੇਓ ਤੋਂ ਸਿੱਖਿਆ। 1990 ਦੇ ਦਹਾਕੇ ਦੇ ਸ਼ੁਰੂ ਵਿੱਚ, ਉਸ ਨੇ ਗੁਰੂਕੁਲ ਡਾਂਸ ਅਕੈਡਮੀ ਅਤੇ ਫਿਰ ਮੁੰਬਈ ਦੇ ਪ੍ਰਿਥਵੀ ਥੀਏਟਰ ਵਿੱਚ ਕੰਮ ਕਰਨ ਲਈ ਸਰਾਇਕੇਲਾ ਛੱਡ ਦਿੱਤਾ। ਉਹ ਫ਼ਿਲਮ ਐਂਡ ਟੈਲੀਵਿਜ਼ਨ ਇੰਸਟੀਚਿਊਟ ਆਫ਼ ਇੰਡੀਆ (FTII), ਪੁਣੇ ਅਤੇ ਨੈਸ਼ਨਲ ਸਕੂਲ ਆਫ਼ ਡਰਾਮਾ, ਨਵੀਂ ਦਿੱਲੀ ਵਿੱਚ ਇੱਕ ਫੈਕਲਟੀ ਮੈਂਬਰ ਹੈ। ਉਹ ਨਵੀਂ ਦਿੱਲੀ ਸਥਿਤ ਤ੍ਰਿਵੇਣੀ ਕਲਾ ਸੰਗਮ ਵਿੱਚ ਪੜ੍ਹਾਉਂਦਾ ਹੈ। 2020 ਵਿੱਚ, ਉਸ ਨੂੰ ਕਲਾ ਦੇ ਖੇਤਰ ਵਿੱਚ ਯੋਗਦਾਨ ਲਈ ਪਦਮ ਸ਼੍ਰੀ ਸਨਮਾਨ ਮਿਲਿਆ।

ਹਵਾਲੇ 

ਜਨਮ 1961
ਜ਼ਿੰਦਾ ਲੋਕ